laion/Wikipedia-Exotic huggingface dataset:
সেভার্ন নদী

সেভার্ন নদী (ওয়েলশ: Afon Hafren) উত্তর-পশ্চিম ইউরোপের যুক্তরাজ্যের গ্রেট ব্রিটেন দ্বীপের দক্ষিণ-পশ্চিম অংশে অবস্থিত একটি নদী। এটি ওয়েলস রাজ্যের কেন্দ্রভাগে প্লিনলিমন পর্বতমালাতে সমুদ্র সমতল থেকে ২,০০১ ফুট (৬১০ মি) উচ্চতায় উৎপত্তিলাভ করে ইংল্যান্ড রাজ্যে প্রবেশ করেছে এবং এর পর দক্ষিণ দিকে অগ্রসর হয়ে একটি বৃহৎ মোহনাতে গিয়ে পতিত হয়েছে, যে মোহনাটি ধীরে ধীরে প্রশস্ত হয়ে ব্রিস্টল প্রণালীর সাথে মিলিত হয়েছে। নদীটি ২২০ মাইল (৩৫৪ কিমি) দীর্ঘ। এটি যুক্তরাজ্যের দীর্ঘতম নদী। ব্রিস্টল প্রণালী থেকে উজানে ওয়েলসের ওয়েলশপুল পর্যন্ত এটি নাব্য। ঊর্ধ্ব এভন এবং ওয়াই নদীগুলি এর দুইটি প্রধান উপনদী। সেভার্ন নদীতে প্রচুর স্যামন মাছ পাওয়া যায়। এর উপনদীগুলিতে অনেক ট্রাউট মাছ ধরা হয়। সেভার্ন নদীটি খালের মাধ্যমে টেমস নদী, ট্রেন্ট নদী এবং মার্সি নদীর সাথে সংযুক্ত। সেভার্ন নদীর মোহনার তলদেশ দিয়ে একটি ৬ কিলোমিটার দীর্ঘ সুড়ঙ্গ আছে, যার মাধ্যমে ইংল্যান্ডের ব্রিস্টল শহরটি দক্ষিণ ওয়েলসের সাথে সংযুক্ত। সেভার্নের নদী, উপনদী ও শাখানদীদের দ্বারা বিধৌত অববাহিকার আয়তন ৪,৪০৯ বর্গমাইল (১১,৪১৯ কিমি২)। "National River Flow Archive – 54001 Severn @ Bewdley"। ২৩ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০০৮।  "HiFlows-UK"। ৯ জানুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০০৮।  "National River Flow Archive – 54001 Severn @ Montford"। ২৩ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০০৮।  "Frankwell Flood Alleviation Scheme, Shrewsbury" (পিডিএফ)। UK Environment Agency। সংগ্রহের তারিখ ১৩ মার্চ ২০১০।  "The River Severn Facts"। BBC। সংগ্রহের তারিখ ২৮ ডিসেম্বর ২০০৬।
তৌফুজাত খাবারসমূহের তালিকা

এটি তৌফুজাত খাবারসমূহের একটি তালিকা। তৌফু, যাকে শিমের দইও বলা হয়। সয়াদুধকে জমাট বাঁধিয়ে তৈরি দইকে নরম সাদা ব্লকের মধ্যে ভরে এটি তৈরি করা হয়। এটি পূর্ব এশীয় এবং দক্ষিণ-পূর্ব এশীয় অনেক দেশের রন্ধনশৈলীর একটি উপাদান। আগেতাশি তৌফু পাই ইয়ে বুন অছ ছানপুরু দুয়েনজাং জিগাএ তৌহুয়া তৌফুনাও দুবু গুই- আয়তাকার গ্রিলড তৌফু দুবু জিগাএ – কোরিয়ান তৌফু স্টু দুবু কিমচি ভাঁজা তৌফু গানমদকি দুর্গন্ধময় তৌফু Douhua Chanpurū is an Okinawan stir fry dish. A steamed tofu skin roll Tokwa’t baboy, with crusted, deep fried soft tofu atop Fried Tofu (炸豆腐) Sapo tahu with seafood Du Bois at al. (2008), pp. 13–14 Knopper, (Jan. 2002), p.16 실곤약야채무침과 두부구이 (Korean ভাষায়)। seoul.go.kr। ২০১৪-০৩-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৪-১২। উদ্ধৃতি শৈলী রক্ষণাবেক্ষণ: অচেনা ভাষা (link) Seoul - Martin Robinson. p. 97. Du Bois, Christine M.; Tan, Chee-Beng. Mintz, Sidney Wilfred (2008), The World of Soy, University of Illinois Press, আইএসবিএন ০-২৫২-০৩৩৪১-৮ Knopper, Melissa. (Jan 2002), The joy of soy, The Rotarian, Vol. 180, No. 1, p. 16, ISSN 0035-838X উইকিমিডিয়া কমন্সে তৌফুজাত খাবারসমূহের তালিকা সম্পর্কিত মিডিয়া দেখুন।
ট্রেন্ট নদী

ট্রেন্ট নদী (ইংরেজি: River Trent) উত্তর-পশ্চিম ইউরোপের রাষ্ট্র যুক্তরাজ্যের একটি নদী। নদীটি ইংল্যান্ড রাজ্যের পশ্চিমভাগে স্ট্যাফোর্ডশায়ার অঞ্চলে উৎপত্তিলাভ করে দক্ষিণ-পূর্ব দিকে (মিডল্যান্ডস প্রশাসনিক অঞ্চলের উত্তর ও মধ্যভাগ দিয়ে) প্রবাহিত হয়ে স্টোক-অন-ট্রেন্ট শহরকে অতিক্রম করে ডার্বিশায়ার কাউন্টির সীমান্তের দিকে চলে গেছে এবং সেখানে উত্তর ও উত্তর-পূর্ব দিকে মোড় নিয়ে বার্টন-আপন-ট্রেন্ট ও নটিংহাম শহরের পাশ দিয়ে প্রবাহিত হয়ে ট্রেন্ট ফল্‌স নামক স্থানে উজ নদীর সাথে মিলিত হয়ে হাম্বার নদী বা মোহনাটি গঠন করেছে। হাম্বার মোহনাটি উত্তর সাগরে গিয়ে পতিত হয়েছে। ট্রেন্ট নদী যুক্তরাজ্যের তৃতীয় দীর্ঘতম নদী (সেভার্ন নদী এবং টেমস নদীর পরেই)। এর দৈর্ঘ্য ২৯৮ কিমি (১৮৫ মা)। নদীটির গতিপথকে প্রায়শই উত্তর ইংল্যান্ড এবং মিডল্যান্ডের মধ্যবর্তী সীমানা হিসেবে বর্ণনা করা হয়েছে। Trent River Authority. Official Handbook of the Trent River Authority. Cheltenham and London:Ed. J. Burrow and Co. Ltd, 1972. "Midlands Catchment Flood Management Plans"। Environment Agency। সংগ্রহের তারিখ ১১ এপ্রিল ২০১৩।  "28009 – Trent at Colwick"। The National River Flow Archive। Centre for Ecology & Hydrology। সংগ্রহের তারিখ ২৪ মার্চ ২০১৩।  "Hi Flows UK"। Environment Agency। সংগ্রহের তারিখ ৪ মার্চ ২০১৩।  James R. Penn (২০০১)। Rivers of the World: A Social, Geographical, and Environmental Sourcebook। ABC-CLIO। পৃষ্ঠা 107–8। আইএসবিএন 978-1-57607-042-0।  Clare Bambra (৩০ আগস্ট ২০১৬)। Health Divides: Where You Live Can Kill You। Policy Press। পৃষ্ঠা 73–6। আইএসবিএন 978-1-4473-3035-6।  উদ্ধৃতি ত্রুটি: "lower-alpha" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="lower-alpha"/> ট্যাগ পাওয়া যায়নি
গুরু (২০০৩-এর চলচ্চিত্র)

গুরু হল ২০০৩ -এ মুক্তিপ্রাপ্ত স্বপন সাহা পরিচালিত বাংলা ভাষার ভারতীয় চলচ্চিত্র, এতে মিঠুন চক্রবর্তী, তাপস পাল, শুভেন্দু চট্টোপাধ্যায় এবং যীশু সেনগুপ্ত প্রমুখ অভিনয় করেছেন। চলচ্চিত্রটি রজনীকান্ত অভিনীত তামিল ব্লকবাস্টার বাদশা চলচ্চিত্রের পুনর্নির্মাণ, যা নিজেই হিন্দি হাম চলচ্চিত্রের ওপর ভিত্তি করে নির্মীত এবং সম্প্রতি বাংলাদেশে এফ আই মানিক পরিচালিত মান্না ও পূর্ণিমা অভিনীত সুলতান চলচ্চিত্রটি ২০০১ সালে পুননির্মীত হয়। গুরু একটি অপরাধ বিষয়ক চলচ্চিত্র, যেখানে মিঠুন চক্রবর্তী (রাজা/গুরু) প্রতিশোধের চরিত্রে অভিনয় করে। মিঠুন চক্রবর্তী - রাজা/গুরু চরিত্রে তাপস পল - ইকবাল (ক্যামিয়ো) চরিত্রে যিশু সেনগুপ্ত - জিৎ চরিত্রে রচনা ব্যানার্জি - রিঙ্কি চরিত্রে শুভেন্দু চট্টোপাধ্যায় - শ্যাম বাবু চরিত্রে লাবনী সরকার - রিনা রায় চরিত্রে কৌশিক ব্যানার্জী - কেদার নাথ চরিত্রে লকেট চ্যাটার্জী - মৌ চরিত্রে দুলাল লাহিড়ী - রিঙ্কির বাবা চরিত্রে কল্যাণী মণ্ডল সন্ধিতা চ্যাটার্জী। সকল গানের গীতিকার গৌতম সুস্মিত; সকল গানের সুরকার বাবুল বোস। চলচ্চিত্রটি ২০০৩ সালে মুক্তি পায় এবং বাংলায় ব্যাপক সাফল্য অর্জন করেছিল। "Guru (2003) Bengali Action Movie By Mithun Chakraborty"। youtube। সংগ্রহের তারিখ ৩০ জুন ২০১৪।  "Bengali Tollywood Movies-Guru(2003)Bengali"। bengalitollywood। ২৩ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৪।  ইন্টারনেট মুভি ডেটাবেজে গুরু (ইংরেজি) https://www.imdb.com/title/tt1464537/ http://www.gomolo.in/Movie/Movie.aspx?mid=15272 ওয়েব্যাক মেশিনে আর্কাইভকৃত ১০ নভেম্বর ২০১৯ তারিখে http://www.bengalitollywood.com/movies/Bengali-Tollywood/Guru-2003 ওয়েব্যাক মেশিনে আর্কাইভকৃত ১০ নভেম্বর ২০১৯ তারিখে
শব্দবাহুল্য

শব্দবাহুল্য, শব্দাতিরেক, বাক্যবাহুল্য বা সংক্ষেপে বাহুল্য বলতে ভাষার মাধ্যমে কোন অর্থ প্রকাশ করতে গিয়ে প্রয়োজনের চেয়ে অতিরিক্ত শব্দ, শব্দগুচ্ছ বা শব্দাংশ ব্যবহার করাকে বোঝায়। যেমন "নতুন উদ্ভাবন" (উদ্ভাবন মাত্রেই সংজ্ঞানুযায়ী নতুন হয়), "সবচেয়ে দীর্ঘতম" ("সবচেয়ে দীর্ঘ" মানেই হল "দীর্ঘতম"), "বিরাট দৈত্য" (দৈত্যমাত্রেই সংজ্ঞানুযায়ী বিরাট আকারের হয়), "জ্বলন্ত অগ্নিশিখা", ইত্যাদি। কখনও কখনও কথ্য বাংলা ভাষাতে বিদেশী শব্দের ঠিক পরপরই এর বাংলা অনুবাদটি প্রয়োগ করে শব্দবাহুল্যের সৃষ্টি হতে দেখা যায়, যেমন - "সাপোজ ধরেন" (ইংরেজি শব্দ Suppose-এর অর্থই হল "ধরা" তথা "অনুমান করা")। শব্দবাহুল্য কখনও কখনও লিখনশৈলীর এক ধরনের বাহুল্যদোষ হিসেবে গণ্য করা হতে পারে। তবে অনেকসময় অর্থের সূক্ষ্ম প্রভেদ বা দ্যোতনা সৃষ্টি করার জন্য বা পাঠকের উপরে বিশেষ প্রভাব সৃষ্টি করার জন্য লিখন-কৌশল হিসেবে শব্দবাহুল্যকে ব্যবহার করা হতে পারে। যেমন "নিকষ কালো অন্ধকার"; অন্ধকার সংজ্ঞানুযায়ী কালো বর্ণের হলেও এখানে কাব্যিক দৃষ্টিভঙ্গিতে সূক্ষ্ম তারতম্য সৃষ্টি করতে "নিকষ কালো" শব্দগুচ্ছটি ব্যবহৃত হয়েছে। বিভিন্ন ভাষার বহু বিখ্যাত সাহিত্যিক তাদের রচনাতে শব্দবাহুল্য প্রয়োগ করেছেন। যেমন বাংলা দৈনিক পত্রিকা প্রথম আলো-র ইন্টারনেট সংস্করণে প্রকাশিত একটি নিবন্ধের শিরোনামে "নতুন উদ্ভাবন" কথাটি ব্যবহার করা হয়েছে। তথ্যসূত্র: নতুন উদ্ভাবন ও প্রযুক্তিপণ্যের প্রদর্শনী চলছে, প্রথম আলো, ১৫ অক্টোবর, ২০১৯  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) যেমন বিবিসি বাংলার ওয়েবসাইটে ২০১৮ সালের ২৪শে অক্টোবর তারিখে প্রকাশিত একটি নিবন্ধের ভেতরে লেখা হয়েছে: "বিশ্বের সবচেয়ে দীর্ঘতম সমুদ্র সেতু উদ্বোধন করলো চীন" চীনে বিশ্বের দীর্ঘতম সমুদ্র সেতুর যত বিশেষত্ব, বিবিসি বাংলা, ২৪ অক্টোবর, ২০১৮  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আমিনিয়া বিদ্যালয়

"আমিনিয়া বিদ্যালয়" একটি প্রাথমিক এবং মাধ্যমিক বিদ্যালয় যেটি মালদ্বীপের রাজধানী মালিতে অবস্থিত। এটা দেশের প্রথম মেয়ের বিদ্যালয় এবং এটি ২০১১ সাল পর্যন্ত একমাত্র মেয়েদের বিদ্যালয় ছিল। এই বিদ্যালয়টি ১৯৪৪ সালে প্রতিষ্ঠান হয় মাজিডিয়া বিদ্যালয় থেকে আলাদা করে শুধু মেয়েদের জন্য। "আমিনারানী" , "ধাইনকানবা" , "রাঁধাফ্যাথি" এবং "রেহেন্ধি" নামে চারটি বাড়িতে বিভক্ত আছে। এই বিদ্যালয়টি ২০১১ সাল পর্যন্ত শুধুমাত্র মেয়েদের জন্য মাধ্যমিক পর্যন্ত ছিলো। ২০১১সালে এই বিদ্যালয়ে সাথে আরেকটি প্রাথমিক বিদ্যালয় খোলা হয় । সেই সময় প্রাথমিক ও মাধ্যমিক এর জন্য গ্রেড ১ ছিলো । এখন প্রাথমিক বিদ্যালয়ের জন্য ১,২,৩,৪,৫,৬ এবং ৭ এবং মাধ্যমিকের বিদ্যালয়ের জন্য ৮,৯ এবং ১০. আমিনিয়া বিদ্যালয়ের সর্বোচ্চ পুরস্কার আছে যেটি আমিনিয়া । দেশের বেশিরভাগ প্রতিষ্ঠ মেয়েরা এই বিদ্যালয় থেকে এসছে। List of schools in the Maldives
শ্যামা সুন্দরী খাল

শ্যামা সুন্দরী খাল বাংলাদেশের রংপুর শহরে প্রবাহিত একটি কৃত্তিম খাল। যা ‘রংপুরের ফুসফুস’ বলেও পরিচিত। ১৮৯০ সালে রাজা জানকীবল্লভ সেন ১৬ কিলোমিটার দীর্ঘ, ১০০ ফুট প্রস্থ এবং ৪০ ফুট গভীরতার খাল খনন করেন। যা রংপুর নগরীর সিও বাজার এলাকার ঘাঘট নদীর উৎসমুখ থেকে শুরু হয়ে খোখসা ঘাঘটের সাথে মিলেছে। বর্তমানে এটি অবৈধ দখলের কারণে পানির প্রবাহ বন্ধ হয়ে বিভিন্ন বর্জ্য আর ময়লা-আবর্জনায় ভাগাড়ে পরিণত হয়ে, দিন দিন সরু ও ভরাট হয়ে যাচ্ছে। রংপুর অঞ্চলের মহারাজা জানকী জানকীবল্লভ সেনের স্বর্গীয় মাতা শ্রীমতি শ্যামা সুন্দরী সেন ম্যালেরিয়ায় আক্রান্ত হয়ে মৃত্যুবরণ করেন। তার স্মৃতিকে অম্লান করে রাখার জন্য এবং ম্যালেরিয়া দুর করার জন্য জানকীবল্লভ সেন রংপুর নগরীর সিও বাজার এলাকা থেকে মাহিগঞ্জ পর্যন্ত খাল খনন করেন । এমন ভাবে শ্যামা সুন্দরী খাল খনন করা হয় ঘাঘট নদীর শেষ প্রান্তে থেকে খাল খনন শুরু করা হয়। ওই সময় খালটি মুলত ঘাঘট নদীর সঙ্গে সংযোগ স্থাপন করে ১৮৯৮ সালে খনন করা হয়। তখন এর প্রস্থতা ৪০ - ৯০ ফুটেরও বেশি ছিল, যা বর্তমানে সংকোচিত হয়ে ৬-৮ ফুটে এসেছে। নির্মাণ কাজ শেষ হওয়ার পর নগরীর কাচারীবাজার এলাকায় একটি দৃষ্টি নন্দন নাম ফলক তৈরি করা হয়। সেখানে লেখা আছে ''পীড়ার আঁকড় ভূমি প্রণালি কাটিয়া তা করিবার দুর মাতা শ্যামা সুন্দরীর স্মরণে জানকি বল্লভ সুত এই কীত্তি করে।'' স্থানীয় সরকার মন্ত্রণালয় ২০০৮-০৯ অর্থবছরে খাল সংস্কারে ১২ কোটি টাকা এবং এরপর ২০১২ সালে ২৪ কোটি ৮০ লাখ টাকা বরাদ্দ দেয়। কিন্তু অবস্থার কোনো পরিবর্তন না হয়ে ধীরে ধীরে তা ময়লা-আবর্জনার স্তূপে পরিণত হয়। ২০২৪ সালের ১১ মে স্বেচ্ছাসেবী যুব সংগঠন বিডি ক্লিন রংপুর সিটি কর্পোরেশনের সহযোগিতায় প্রায় ১ হাজার সদস্য খালের ৫ কিলোমিটার পরিষ্কার করে। Pratidin, Bangladesh (২০১৯-০২-১৯)। "বিপর্যস্ত শ্যামা সুন্দরী খাল"। বাংলাদেশ প্রতিদিন। ২০২৩-০৭-২৬ তারিখে মূল থেকে আর্কাইভ করা। সংগ্রহের তারিখ ২০২৪-০৫-১২।  "Encroached, polluted, Shyama Sundari canal now brings misery to Rangpur city"। The Business Standard (ইংরেজি ভাষায়)। ২০২২-০২-০৫। ২০২৪-০৫-১৮ তারিখে মূল থেকে আর্কাইভ করা। সংগ্রহের তারিখ ২০২৪-০৫-১৮।  "রংপুরের শ্যামা সুন্দরী খাল ৫শ দখলদারের কাছে জিন্মি"। যুগান্তর। ২৭ আগস্ট ২০১৯। ১০ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ মে ২০২৪।  মমিনুর রহমান, মো. (২০২৪-০৩-০৫)। "শ্যামা সুন্দরী খাল বেহাল"। সমকাল। ২০২৪-০৫-১২ তারিখে মূল থেকে আর্কাইভ করা। সংগ্রহের তারিখ ২০২৪-০৫-১২।  "শ্যামা সুন্দরী খাল মশা তৈরির কারখানা"। alokitobangladesh। ২০২৪-০৫-১৮ তারিখে মূল থেকে আর্কাইভ করা। সংগ্রহের তারিখ ২০২৪-০৫-১৮।  Karmaker, Kongkon (২০২২-১২-০৮)। "Shyamasundari Canal: Once Rangpur's lifeline, now merely a drain"। The Daily Star (ইংরেজি ভাষায়)। ২০২৪-০৫-১৮ তারিখে মূল থেকে আর্কাইভ করা। সংগ্রহের তারিখ ২০২৪-০৫-১৮।  "শ্যামা সুন্দরী খাল মশা তৈরির কারখানা"। alokitobangladesh। ২০২৪-০৫-১৮ তারিখে মূল থেকে আর্কাইভ করা। সংগ্রহের তারিখ ২০২৪-০৫-১৮।  রংপুর, রফিকুল ইসলাম। "মশার প্রজননক্ষেত্র শ্যামা সুন্দরী খাল | কালবেলা"। কালবেলা | বাংলা নিউজ পেপার। ২০২৪-০৫-১৯ তারিখে মূল থেকে আর্কাইভ করা। সংগ্রহের তারিখ ২০২৪-০৫-১৮।  "ঐতিহ্যবাহী শ্যামাসুন্দরী পুনরুজ্জীবিত করতে অভিযান"। dhakamail.com (ইংরেজি ভাষায়)। ২০২৪-০৫-১৮ তারিখে মূল থেকে আর্কাইভ করা। সংগ্রহের তারিখ ২০২৪-০৫-১৮।  "পুনরুজ্জীবন পাচ্ছে শ্যামাসুন্দরী খাল"। Barta24 (ইংরেজি ভাষায়)। ২০২৪-০৫-১১। ২০২৪-০৫-১৮ তারিখে মূল থেকে আর্কাইভ করা। সংগ্রহের তারিখ ২০২৪-০৫-১৮।  উইকিমিডিয়া কমন্সে শ্যামা সুন্দরী খাল সংক্রান্ত মিডিয়া রয়েছে।
১ উৎমা

১ উৎমা শপিংমলটি মালয়েশিয়ার বন্দনা উৎমা, দামানসারা, পেটলিং জয়া, সেলাঙ্গরে অবস্থিত। এই ১ উৎমা মলটি ১৯৯৫ সালে খোলা হয় এখানে। মোট ৫৫৯২০১৫ বর্গ ফুট নিয়ে তৈরি এই মলটি । যেটি মালয়েশিয়ার সবচেয়ে বড়ো আর পৃথিবীর সপ্তম শপিংমল এই শপিংমলের ছাদে একটা বড়ো বাগান আছে। দক্ষিণ এশিয়ামহাদেশের একটা গোপন বাগান ও আছে এই শপিংমলে। এখানে দুটো সিনেমা দেখার হল আছে , গোল্ডেন সিনেমা হল আর টিজিভি সিনেমা হল। একটি ৩৬ এর লেনের বোলিং এলিল আছে ,একটি তোরণ কেন্দ্র আছে এবং বাচ্ছাদের খেলার মাঠও আছে এখানে । এখানে ছটি বিনিদনমূলক খেলার জায়গায় আছে যেমন এয়াররিডের, ফ্লোরিডের, ক্যাম্প৫, সালান্টিস, প্যাডিং এবং হিট রুটটপ বেসবল। ইট্রোনিক্স গাড়ি এখানেই চার্জ দিতে পারে। AEON লসেটেন ক্লোড স্টোর পার্কসন টি জি ভি সিনেমা ই মাক্স - প্রথম সিনেমা বান্দা উৎমার গোল্ডেন স্ক্রিন সিনেমা - সবচেয়ে বড় সিনেমা হল মালয়েশিয়ার জারা মুজি ১৯৯১ পর্যন্ত এখানে কোনো শুধু মাত্র নারকেল গাছের বাগান ছিলো আর লোক বসতি বলতে প্রায় ১০০ জন মতো। কিন্তু এই বন্দনা উৎমা উন্নতি করা হয় ১৯৯০ সালের পরে। এই জায়গাটির উন্নতি করতে সি হোলি চান হোল্ডিং এস ডি এচ কোম্পানিকে দেয়া হয় । এরপরে এখানে ১৯৯৫ সালে টিভি সেন্টার, শ্রী পেন্টাস খোলা হয় । এর পরে ১৯৯৬ সালে ১ উৎমার শপিংমল খোলা হয়। এটার পরে নাম হয় জয়া জুস্কো চেইন ডিপার্টমেন্ট । এখন এটার নাম AEON । সপ্তাহে এখানে ৬০০০০ থেকে ৯০০০০ হাজার দর্শক এখানে আসেন। </ref> এখানে বান্দার উৎমা রেল স্টেশন ও বাস স্ট্যান্ড আছে । এই গুলোই এখানকার প্রধান যোগাযোগ ব্যবস্থা। List of shopping malls in Malaysia "About us"। 1 Utama official site। ২৪ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১২।  "Emporis: 1 Utama Shopping Centre" (পিডিএফ)। ২০১৩-১১-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-১১-১০।  উইকিমিডিয়া কমন্সে ১ উৎমা সংক্রান্ত মিডিয়া রয়েছে। www.1utama.com.my টেমপ্লেট:Shopping malls in Malaysia
আদিসপ্তগ্রাম রেলওয়ে স্টেশন

আদিসপ্তগ্রাম রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলার আদিসপ্তগ্রামে অবস্থিত। আদিসপ্তগ্রাম রেলওয়ে স্টেশন হুগলী জেলার আদিসপ্তগ্রামে অবস্থিত। এই স্টেশন থেকে পরবর্তী স্টেশন হল - মগরা রেলওয়ে স্টেশন এবং পূর্ববর্তী স্টেশন হল - ব্যাণ্ডেল জংশন রেলওয়ে স্টেশন। ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে। পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। আদিসপ্তগ্রাম রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে বেলুড় পর্যন্ত ৫ টি, বেলুড় থেকে শ্রীরামপুর পর্যন্ত ৩ টি, শ্রীরামপুর থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি, ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে। হাওড়া - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়। স্টেশনটির পরিকাঠামো ভূমিগত। এই স্টেশনে ২ টি প্ল্যাটফর্ম রয়েছে। আদিসপ্তগ্রাম রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাস্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই। আদিসপ্তগ্রাম রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই। আদিসপ্তগ্রাম রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল। এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে। আদিসপ্তগ্রাম রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। "IR History Part I 1832-1869"। IRFCA। সংগ্রহের তারিখ ১৩ এপ্রিল ২০১৩।
আলফা ব্লন্ডি

আলফা ব্লন্ডি (জন্ম: ০১ জানুয়ারি, ১৯৫৩) আফ্রিকার একজন জনপ্রিয় রেগা সঙ্গীত শিল্পী। তিনি তার গানগুলোতে সামাজিক, রাজনৈতিক ও ধর্মীয় পরিস্থিতি তুলে ধরেন। তিনি মূলত তার মাতৃভাষা দিউলা, ফরাসি ও ইংরেজি ভাষায় গান করে থাকেন। এছাড়াও তিনি তার গানের মধ্যে অন্যান্য ভাষা যেমন আরবি বা হিব্রু ভাষা ব্যবহার করে থাকেন। আলফা আফ্রিকা মহাদেশের আইভোরি কোস্টের ডিমবকরো নামক স্থানে ১৯৫৩ সালের ০১ জানুয়ারি জন্মগ্রহণ করেন। তার বাবা ছিলেন একজন মুসলিম। আর মা ছিলেন একজন খ্রিস্টান। তিনি খ্রিস্টান-মুসলিম পিতা-মাতার ঘরে জন্ম নিলেও তিনি সকল ধর্মকেই সম্মান করেন এবং সৃষ্টিকর্তা যে একজন তাও বিশ্বাস করেন। আলফা তার সঙ্গীত জীবন শুরু করেন একটি টিভি শো এর মাধ্যমে ১৯৮২ সালে। তিনি মূলত বর্তমান পৃথিবীর সামাজিক, রাজনৈতিক ও ধর্মীয় পরিস্থিতি নিয়ে গান করে থাকেন। বিশেষ করে বর্তমান আফ্রিকা মহাদেশের পরিস্থিতি নিয়ে তিনি গান করে থাকেন। এছাড়াও তিনি বিধর্মীদের হাতে যতগুলো যুদ্ধবিদ্ধস্ত মুসলিম দেশ রয়েছে। সেগুলোতে শান্তি ফিরিয়ে আনতে সঙ্গীতের মাধ্যমে সকলের কাছে তুলে ধরেন। জাহ গ্লোরি (১৯৮২), কোকোডি রক (১৯৮৪) অ্যাপারথিড ইজ নাজিসম (১৯৮৫), জেরুজালেম (১৯৮৬), রিভ্যুলিউশন (১৯৮৭), দ্যা প্রপেটস (১৯৮৯), এস.ও.এস গেরি ট্রিবল (১৯৯১), মাসাডা (১৯৯২), দিউ (১৯৯৪), গ্র্যান্ড বাচ্চাম জিওন রক (১৯৯৬), ইয়তখাক রাবিন (১৯৯৮), ইলোহিম (২০০০), মারচি (২০০২), জাহ ভিক্টোরি (২০০৭), ভিশন (২০১১), মাইজটিক পাওয়ার (২০১৩), পজিটিভ অ্যাংরি (২০১৫), হিউমেন রেস (২০১৮)। তার প্রথম সফলতম গান হচ্ছে "ব্রিগেডিয়ার সাবারি"। এরপর একেএকে তার অন্যান্য গানগুলোও দর্শকদের মাঝে বেশ জনপ্রিয় হয়ে উঠে। সেগুলো হলো: সেবে আল্লাহ ইয়ে, জাহ গ্লোরি, (দারিদ্র্যতা নিয়ে গান) অ্যাপারথিড ইজ নাজিসম, ব্রিগেডিয়ার সাবারি, (পুলিশের নিষ্ঠুরতা সম্পর্কিত গান) কোকোডি রক, গেরি সিভিলি, (সিভিল যুদ্ধ সম্পর্কে) জেরুজালেম, (হিব্রু ভাষায় জেরুজালেম এর শান্তির কথা নিয়ে গান) জার্নালিস্টিস এন ডেঞ্জার, (নরবার্ট জোঙ্গোর হত্যাকাণ্ড সম্পর্কে) পলিটিকিউই, (বেসরকারি ও সামরিক সরকারের বিকল্প সরকার প্রসঙ্গে) ইয়তখাক রাবিন, (১৯৯৫ সালে লিখিত, ইসরায়েলি প্রধানমন্ত্রী আইজাক রবিনের হত্যার পর এবং তাকে উৎসর্গ করে) সুইট ফান্তা দিয়াল্ল, তেরে, ব্লেসার, র‍্যাস্তা পুঁই, ইথিওপিয়া দে এলি বয় হেগ, মাসাদা, কাম ব্যাক জিউস, পিস ইন লাইবেরিয়া, (এই গানে সকল যুদ্ধবিদ্ধস্ত মুসলিম দেশের শান্তি কামনায়) মাল্টিপার্টিজম, রেন্ডিজ-বউজ। "Alpha Blondy:"। English Wikipedia। সংগ্রহের তারিখ ১০ নভেম্বর ২০১৯।
পতিরাম

পতিরাম ভারতের পশ্চিমবঙ্গ রাজ্যের দক্ষিণ দিনাজপুরর হরিপাল সিডি ব্লকের বালুরঘাট মহকুমার একটি গ্রাম। পতিরাম আত্রাই নদীর পাশে অবস্থিত। এটি জেলা সদর বালুরঘাট থেকে ১১ কিলোমিটার দূরে। পতিরাম গ্রাম ভারতের দক্ষিণ দিনাজপুর জেলায় অবস্থিত। এটি ৮৮°৪৫' পূর্ব দ্রাঘিমাংশ এবং ২৫°১৯' উত্তর অক্ষাংশে অবস্থিত। গ্রামের মানুষেরা বাংলা,ইংরেজি ও সন্তালি ভাষায় কথা বলে। যামিনী মজুমদার মেমোরিয়াল কলেজটি ২০০৮ সালে পতিরামে প্রতিষ্ঠিত হয়েছিল। গৌড় বঙ্গ বিশ্ববিদ্যালয়ের সাথে যুক্ত, এটি বাংলা, ইংরেজি, সংস্কৃত, ইতিহাস ও রাষ্ট্রবিজ্ঞানের অনার্স এবং চারুকলার একটি সাধারণ কোর্স প্রদান করে। এই শহরে দুটি উচ্চ মাধ্যমিক বিদ্যালয় এবং একটি কলেজ রয়েছে। পতিরাম উচ্চ বিদ্যালয়টি তালতলা মোড়ের কাছে; পতিরাম বিবেকানন্দ বালিকা উচ্চ বিদ্যালয়। অন্যান্য স্কুলগুলি হল: পতিরাম হাই স্কুল পতিরাম বিবেকানন্দ উচ্চ বালিকা বিদ্যালয় বাহিচা এল.কে. উচ্চ বিদ্যালয় (পার-পতিরাম) পতিরাম প্রাথমিক বিদ্যালয় পতিরাম নিচবন্দর প্রাথমিক বিদ্যালয় পতিরাম বালিকা প্রাথমিক বিদ্যালয় পতিরাম সাহাপাড়া প্রাথমিক বিদ্যালয় পতিরাম কদমতলী প্রাথমিক বিদ্যালয় পতিরাম বর্ষপাড়া প্রাথমিক বিদ্যালয় পতিরাম লক্ষ্মীপুর প্রাথমিক বিদ্যালয় পতিরাম আনন্দ মার্গী পতিরাম মন্টেসওয়ারি একাডেমি পতিরাম হিন্দু মিলন মন্দির মনোরমা পল্লী পাঠাগার নামে একটি গ্রন্থাগার রয়েছে। এখানে বাংলা এবং ইংরেজি ভাষার মাধ্যমে শিক্ষাদান করা হয়। পতিরামে তালতলা মোড়ের কাছে "পতিরাম বাজার" নামে একটি সবজির বাজার রয়েছে যা বেশ বড় একটি বাজার। শহরের চৌরঙ্গীতে একটি ট্যাক্সি স্ট্যান্ড রয়েছে। এই শহরে মিলন মন্দির (ভারত সেবাশ্রম সংঘ) অবস্থিত এবং একটি সরকারী ভেটেরিনারি হাসপাতালও রয়েছে। শহরে মোট ৫টি ব্যাংক রয়েছে, যেমন স্টেট ব্যাংক অব ইন্ডিয়া, বঙ্গিয়া গ্রামীণ বিকাশ ব্যাংক, বন্ধন ব্যাংক, মুথুট ফিনান্স এবং সমবায় ব্যাংক। এই শহরে স্টেট ব্যাঙ্কের দুটি এটিএম, দুটি এবং একটি অ্যাক্সিস ব্যাঙ্কের এটিএম পাওয়া যায়। পতিরামের প্রধান উত্সবগুলি মধ্য দুর্গা পূজা, ঈদ এবং বড়দিন। নীচা বান্দর দুর্গা পূজা, আরবিন্দ পল্লীর দুর্গা পূজা, ফানাব পল্লীর দুর্গা পূজা, সাহাপাড়া দুর্গাপুজো এবং কদম তলির দুর্গা পূজা খুব জনপ্রিয়। কালী পূজা এবং বিশ্বকর্মা পূজাও এখানে উদযাপিত হয় ধুমধাম করে। এই গ্রামে অনেকগুলি পল্লী এবং পাড়া রয়েছে যেমন নীচা বান্দর, দক্ষিণ পাড়া (মাস্টার পাড়া), কদম তলি, সাহা পাড়া, কাছারি পাড়া, অরবিন্দ পল্লী, প্রণব পল্লী, ডাক বাংলো পাড়া, ইছামতি, পিরোজপুর, বরাম ইত্যাদি। পতিরামের দুর্গাপূজা, কালী পূজা, সরস্বতী পূজা এবং বিশ্বকর্মা পূজা, শিব রাত্রি ধুমধাম করে পালিত হয়। পতিরামে বিদ্যেশ্বরী কালী মন্দির একটি প্রাচীন এবং বিখ্যাত মন্দির আছে। প্রতিদিন, তীর্থযাত্রীরা বিদ্যাশ্বরী দেবীকে কালী হিসাবে পূজা করে থেকে। পতিরামে শিব মন্দিরও খুব বিখ্যাত এবং বহু লোকজন শিব রাত্রিতে এটি দেখতে আসেন। পতিরাম হিন্দু মিলন মন্দিরটি সাংস্কৃতিক ক্রিয়াকলাপের জন্য সুপরিচিত। পতিরাম জেলা শহর বালুরঘাটের সাথে সুসংযুক্ত। এটি হিলি, কুমারগঞ্জ, বালুরঘাট এবং গঙ্গারামপুর এর একটি কেন্দ্রবিন্দু। এটি বাসে ও ট্রেনে করে শিলিগুড়ি এবং কলকাতা এর সাথে সংযুক্ত। মাহিনগর বিমানবন্দরটি মাত্র ১০ কিলোমিটার দূরে। নিকটবর্তী রেলস্টেশনটি বাউল গ্রামে মল্লিকপুর রেলওয়ে স্টেশন প্রায় ৪ থেকে ৫ কিমি দূরত্বে অবস্থিত। আলিপুরদুয়ার জেলা হরিপাল "Jamini Majumdar Memorial College"। JMMC। সংগ্রহের তারিখ ৮ ডিসেম্বর ২০১৮।
সৈয়দ ওয়াহিদুল আলম

সৈয়দ ওয়াহিদুল আলম (আনু. ১৯৪৬ — ২৭ মে ২০১৮) ছিলেন বাংলাদেশের রাজনীতিবিদ। তিনি চট্টগ্রাম-৫ আসনের সংসদ সদস্য ও জাতীয় সংসদের হুইপ ছিলেন। তিনি বিএনপি চেয়ারপার্সনের উপদেষ্টা ছিলেন। সৈয়দ ওয়াহিদুল আলম আনু. ১৯৪৬ চট্টগ্রামের হাটহাজারীর লালিয়ারহাটে জন্মগ্রহণ করেন। তার স্ত্রী ফরিদা ওয়াহিদ। এই দম্পতীর ২ মেয়ে। বড় মেয়ে ব্যারিস্টার সাকিলা ফারজানা চট্টগ্রাম উত্তর জেলা বিএনপির সদস্য। ছোট মেয়ে ব্যারিস্টার আকলিমা ফারজানা সুপ্রিম কোর্টের আইনজীবী। সৈয়দ ওয়াহিদুল আলম ছাত্রজীবন থেকে রাজনীতির সঙ্গে জড়িত ছিলেন। ছাত্রজীবনে তিনি ছাত্রলীগের রাজনীতির সঙ্গে যুক্তি ছিলেন। ১৯৬৮ সালে তিনি কুমিল্লা ভিক্টোরিয়া কলেজে ছাত্রলীগের সাধারণ সম্পাদক নির্বাচিত হন। বিএনপি প্রতিষ্ঠার পর ওয়াহিদুল আলম এই দলে যোগ দেন। যুবদলের প্রতিষ্ঠাকালীন সিনিয়র সহসভাপতি ছিলেন তিনি। এ ছাড়া ছিলেন জাতীয় যুব সংস্থার চট্টগ্রাম বিভাগের চেয়ারম্যান। ১৯৮৫ সাল থেকে ১৯৯০ সাল পর্যন্ত তিনি হাটহাজারী উপজেলা চেয়ারম্যান ছিলেন। তিনি ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ১ অক্টোবর ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে চট্টগ্রাম-৫ আসন থেকে সংসদ সদস্য নির্বাচিত হন। তিনি অষ্টম জাতীয় সংসদে হুইপ ছিলেন। একই সময়ে তিনি গাইবান্ধার দায়িত্বপ্রাপ্ত মন্ত্রীর দায়িত্বও পালন করেন। ২০০৮-০৯ মেয়াদে চট্টগ্রাম মহানগর কমিটির আহ্বায়কের দায়িত্ব পালন করা ওয়াহিদুল আলম দলের কেন্দ্রীয় কমিটির তথ্য ও গবেষণা বিষয়ক সম্পাদকও ছিলেন। তিনি বিএনপি চেয়ারপার্সনের উপদেষ্টাও ছিলেন। সৈয়দ ওয়াহিদুল আলম ২৭ মে ২০১৮ সালে ঢাকার ধানমন্ডির সেন্ট্রাল হাসপাতালে চিকিৎসাধীন অবস্থায় মৃত্যুবরণ করেন। তাকে চট্টগ্রামের হাটহাজারীর লালিয়ারহাটের পারিবারিক কবরস্থানে সমাহিত করা হয়। "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "Parliament Election Result of 1991,1996,2001 Bangladesh Election Information and Statistics"। Vote Monitor Networks। ২৯ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৮।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।